ओड महासम्मेलन को लेकर की बैठक
रतिया| ओडराजपूत कल्याण समिति की तरफ से 12 मार्च को अनाज मंडी में करवाए जा रहे प्रदेश स्तरीय महासम्मेलन को लेकर बुधवार को बैठक बुलाई गई। बैठक संयोजक जग्गू मिस्त्री की अध्यक्षता में हुई। बैठक में कार्यक्रम की रूपरेखा तैयार की गई। जग्गू मिस्त्री ने कहा कि कार्यक्रम में मुख्य अतिथि के तौर पर कस्टम एवं एक्साइज के अपर कमिश्नर महेंद्र मजोका कर्नल राजेंद्र सिंह शामिल होंगे। विशिष्ट अतिथि के तौर पर ओड सभा के पूर्व प्रदेशाध्यक्ष श्याम सुंदर मजोका, बग्गू राम मांगल पानीपत ओड सभा के जिला प्रधान संतलाल मजोका शामिल होंगे। उन्होंने कहा कि सम्मेलन में समाज के समक्ष आने वाली समस्याओं, जागरूकता, शिक्षा आदि मुद्दों पर चर्चा की जाएगी, ताकि समाज के लोग हर क्षेत्र में अपनी भागीदारी दर्ज करवा सकें। बैठक में ब्लॉक समिति सदस्य दर्शन लाल, गोमा राम, ओमप्रकाश, हंसराज, राजकुमार नापा, रामस्वरूप, शेरा राम गंगा राम नंबरदार भी मौजूद थे।
hin_Deva hin_Deva